polyglot-tagger/wikipedia-language-snippets-filtered huggingface dataset:
དུས་གསུམ་སངས་རྒྱས་ཐམས་ཅད་ཀྱི་ངོ་བོ་སྐུ་བཞིའི་བདག་ཉིད་དཔལ་ལྡན་བླ་མ་དམ་པ་ལ་གསོལ་བ་འདེབས་སོ། །བདག་ལ་དབང་བསྐུར་བྱིན་གྱིས་རླབས་ཏུ་གསོལ། །ཟབ་ལམ་གྱི་རྟོགས་པ་པ་ཁྱད་པར་ཅན་རྒྱུད་ལ་སྐྱེ་བར་བྱིན་གྱིས་བརླབ་ཏུ་གསོལ། ཀ་དག་གནས་ལུགས་ཀྱི་ལྟ་བ་རྟོགས་པར་བྱིན་གྱིས་བརླབ་ཏུ་གསོལ། ལྷུན་གྲུབ་སྣང་བཞིའི་ཡེ་ཤེས་མཐར་ཕྱིན་པར་བྱིན་གྱིས་བརླབ་ཏུ་གསོལ།། བི་མ་སྙིང་ཐིག་ལས་སོ།
སྙིང་དབུས་དད་པའི་གེ་སར་བཞད་པ་ནས། །སྐྱབས་གཅིག་དྲིན་ཆེན་བླ་ཡར་ལ་བཞེངས། །ལས་དང་ཉོན་མོངས་དྲག་པོས་གཟིར་བ་ཡི། །སྐལ་བ་ངན་པ་བདག་ལ་སྐྱོབ་པའི་ཕྱིར། །སྤྱི་བོར་བདེ་ཆེན་འཁོར་ལོའི་བརྒྱན་དུ་བཞུགས། །དྲན་དང་ཤེས་བཞིན་ཀུན་ཀྱང་བཞེངས་སུ་གསོལ། །
གསུམ་པ་སེམས་བསྐྱེད་པ་ནི། ཧོ༔ སྣ་ཚོགས་སྣང་བ་ཆུ་ཟླའི་རྫུན་རིས་ཀྱིས༔ འཁོར་བ་ལུ་གུ་རྒྱུད་དུ་འཁྱམ་པའི་འགྲོ༔ རང་རིག་འོད་གསལ་དབྱིངས་སུ་ངལ་གསོའི་ཕྱིར༔ ཚད་མེད་བཞི་ཡི་ངང་ནས་སེམས་བསྐྱེད་དོ། ལན་གསུམ།
སྐྱབས་སུ་འགྲོ་བ་ནི། དཀོན་མཆོག་གསུམ་དངོས་བདེ་གཤེགས་རྩ་བ་གསུམ༔ རྩ་རླུང་ཐིག་ལེའི་རང་བཞིན་བྱང་ཆུབ་སེམས༔ ངོ་བོ་རང་བཞིན་ཐུགས་རྗེའི་དཀྱིལ་འཁོར་ལ༔ བྱང་ཆུབ་སྙིང་པོའི་བར་དུ་སྐྱབས་སུ་མཆི། ལན་གསུམ།
རྫོགས་པ་ཆེན་པོ་ཀློང་ཆེན་སྙིང་ཐིག་གི་སྔོན་འགྲོའི་ངག་འདོན་འཁྲིགས་སུ་བསྡེབས་པ་རྣམ་མཁྱེན་ལམ་བཟང་བཞུགས་སོ། །
གཞི་བདག་མགར་རྗེའི་གསོལ་མཆོད་བགྱི་ན། ཕྱེ་ཕུད་ལས་གྲུབ་པའི་གཏོར་མ། ཕྱེ་མ་འོ་ཕུད་ཆང་སོགས་བཟའ་བཅའ་བཏུང་བའི་དངོས་པོ། སྤྲོ་ན་གོ་མཚོན་སྤྱན་གཟིགས་མདའ་དར་བཅས་གང་འབྱོར་བཤམས་ལ་འདི་སྐད་དོ༎
རང་ཉིད་ཨྱོན་སྐུར་གསལ་བའི། །ཐུགས་ནས་རཾ་ཡཾ་ཁཾ་གསུམ་གྱིས། །མཆོད་རྫས་ཉེས་སྐྱོན་བསྲེགས་གཏོར་བཀྲུས། །འབྲུ་གསུམ་འཕྲོས་པས་བདུད་རྩིར་བསྒྱུར། །ༀ་ཨཱ་ཧཱུྃ༔ ལན་གསུམ།
ཁོང་ནི་དགའ་ལྡན་ཁྲི་ཐོག་གྱ་གཉིས་པ་རེད། རྒྱལ་རོང་དར་མདོར་འཁྲུངས།འབྲས་སྤུངས་བློ་གསལ་གླིང་ཁང་ཚན་དུ་ཆོས་ཞུ་མཛད། གཞུང་ཆེན་པོར་ཐོས་བསམ་ལེགས་པར་གྲུབ་ནས་དགེ་བཤེས་ལྷ་རམས་པ་དང་། དེ་ནས་རྒྱུད་སྨད་དུ་ཞུགས་ཏེ་བླ་མ་དབུ་མཛད་དང་། མཁན་པོ། བྱང་རྩེ་ཆོས་རྗེ་བཅས་ཁྲིར་ཕེབས། རབ་བྱུང་བཅོ་ལྔ་པའི་ལྕགས་འབྲུག ལོར་དགའ་ལྡན་གྱི་ཁྲིར་ཕེབས་ཏེ་ཁྲི་ལོ་བདུན་བསྐྱངས།།
ཁོང་ནི་དགའ་ལྡན་ཁྲི་ཐོག་རེ་གཉིས་པ་རེད། མདོ་སྨད་རྒྱལ་རོང་གི་ཡུལ་སྤྲོ་སྣང་དུ་རབ་བྱུང་བཅུ་གཉིས་པའི་ས་བྱ ལོར་འཁྲུངས། འབྲས་སྤུངས་བློ་གསལ་གླིང་རྒྱལ་རོང་ཁང་ཚན་དུ་ཆོས་ཞུ་དང་སློབ་གཉེར་མཛད། དགུང་གྲངས་ང་བདུན་པ་རབ་བྱུང་བཅུ་གསུམ་པའི་ཤིང་འབྲུག ལོར་རྒྱལ་རྩེ་ཆོས་རྗེ་དང་། དེའི་ཕྱི་ལོ་དགའ་ལྡན་ཁྲིར་ཕེབས་ནས་ཁྲི་ལོ་བདུན་བསྐྱངས།།
ཁོང་ནི་དགའ་ལྡན་ཁྲི་ཆེན་དོན་བརྒྱད་པ་རེད། ཁམས་རྒྱལ་རོང་ཡུལ་དུ་སྐུ་འཁྲུངས། འབྲས་སྤུངས་བློ་གསལ་གླིང་དུ་ཆོས་ཞུ་མཛད། དགེ་བཤེས་ལྷ་རམས་པ་ཐོན་ནས་རྒྱུད་སྨད་དུ་ཞུགས་ཏེ་རིམ་བཞིན་བླ་མ་དབུ་མཛད་དང་།མཁན་པོ།བྱང་རྩེ་ཆོས་རྗེ་བཅས་རིམ་པར་བརྒྱུད་དེ་རབ་བྱུང་བཅུ་བཞི་པའི་ལྕགས་བྱ ལོར་དགའ་ལྡན་ཁྲིར་ཕེབས། ཁྲི་ལོ་བདུན་བསྐྱངས་ནས་གཤེགས།།
སྨྱུང་སྡོམ་ལེན་པར་འདོད་པས་ཐོག་མར་ས་ཕྱོགས་ཕྱག་དར་བྱས་ཏེ་དཀོན་མཆོག་གི་རྟེན་བཤམས།མཆོད་པ་སྣ་ཚོགས་ཀྱིས་མཆོད་ནས།གཙང་སྦྲའི་ཀུན་སྤྱོད་ལ་གནས་པས།
སྡོམ་པ་དངོས་ཁས་ལེན་ནི།སངས་རྒྱས་འཕགས་པ་དགོངས་སུ་གསོལ།།དེང་ནས་སང་གི་ཉི་ཤར་བར།།སྲོག་གཅོད་རྐུ་དང་མི་ཚངས་སྤྱོད།།རྫུན་དང་ཆང་དང་གླུ་གར་རྒྱན།།ཁྲི་སྟན་མཐོ་དང་ཕྱི་དྲོའི་ཟས།།སྤངས་ཏེ་ཡན་ལག་བརྒྱད་པ་བསྲུང་།།ཉོན་མོངས་དགྲ་སྡེ་འཇོམས་པར་ཤོག།ལན་གསུམ་གྱིས་སྡོམ་པ་བཟུང་།ཐབས་ཡིན་ནོ།ལེགས་སོ་བྱ།
དེ་བཞིན་གཤེགས་ཐམས་ཅད་ལ་ཕྱག་འཚལ་ལོ།བྱང་ཆུབ་སེམས་དཔའ་སེམས་དཔའ་ཆེན་པོ་སྙིང་རྗེ་ཆེན་པོ་དང་ལྡན་པ་འཕགས་པ་སྤྱན་རས་གཟིགས་དབང་ཕྱུག་ལ་ཕྱག་འཚལ་ལོ།ཨོཾ་ཨ་མོ་གྷ་ཤཱི་ལ།སཾ་བྷ་ར་སཾ་བྷ་ར།བྷ་ར་བྷ་ར།མ་ཧཱ་ཤཱུདྡྷ་ས་ཏྭ།པདྨ་བྷི་བྷུ་ཥི་ཏ།བི་ཛ་དྷ་ར་དྷ་ར།ས་མནྟ་ཨ་ཝ་ལོ་ཀི་ཏེ་ཧཱུཾ་ཕཊ་སྭཱ་ཧཱ།ཞེས་ཚུལ་ཁྲིམས་རྣམ་དག་གི་གཟུངས་ཉེར་གཅིག་བརྗོད།
ཨོཾ་ཧྲཱི་ཏྲྱཻ་ལོ་ཀྱ་བི་ཛ་ཡ།ཨ་མོ་གྷ་པཱ་ཤ་ཨ་པྲ་ཏི་ཧ་ཏ།ཧྲཱི་ཧ་ཧཱུཾ་ཕཊ་སྭཱ་ཧཱ།དོན་ཡོད་ཞགས་པའི་གཟུངས་བདུན་ཀྱང་འདོན་ལ།བདག་སོགས་སེམས་ཅན་ཐམས་ཅད་ཀྱི་རྒྱུད་ལ་ཚུལ་ཁྲིམས་གྱི་ཕ་རོལ་ཏུ་ཕྱིན་པའི་ཆོས་རྣམས་ཡོངས་སུ་རྫོགས་པར་གྱུར་ཅིག།ཉོན་མོངས་པ་ཚུལ་ཁྲིམས་འཆལ་བ་ལས་བྱུང་བའི་སྡིག་པ་དང་སྒྲིབ་པ་ཐམས་ཅད་ བྱང་ཞིང་དག་པར་གྱུར་ཅིག།འཕགས་པ་དགྱེས་པའི་ཚུལ་ཁྲིམས་ཀྱི་སྐལ་བ་དང་ལྡན་པར་གྱུར་ཅིག།ཉོན་མོངས་པས་མི་བརྫི་བའི་རྣམ་པར་གྲོལ་བའི་བདེ་བ་ལ་རེག་པར་གནས་པར་གྱུར་ཅིག།
ཁྲིམས་ཀྱི་ཚུལ་ཁྲིམས་སྐྱོན་མེད་ཅིང་།།ཚུལ་ཁྲིམས་རྣམ་པར་དག་དང་ལྡན།།རློམ་སེམས་མེད་པའི་ཚུལ་ཁྲིམས་ཀྱིས།།ཚུལ་ཁྲིམས་ཕ་རོལ་ཕྱིན་རྫོགས་ཤོག།
གཞན་གནོད་གཞིར་བཅས་སྤངས་ལ་གོམས་པའི་མཐུས།།རྨི་ལམ་ན་ཡང་སྡིག་སེམས་མི་འབྱུང་ཞིང་།།བྱང་ཆུབ་སེམས་དང་ནམ་ཡང་མི་འབྲལ་བའི།།ཚུལ་ཁྲིམས་ཕུན་སུམ་ཚོགས་པའི་བཀྲ་ཤིས་ཤོག།བསོད་ནམས་འདི་ཡིས་ཐམས་ཅད།འཇམ་དཔལ་དཔའ་བོས།དུས་གསུམ་གཤེགས་པའི།སྨོན་ལམ་རྒྱལ་པོ།སངས་རྒྱས་སྐུ་གསུམ།
རྒྱ་གར་སྐད་དུ། མདྷྱཱནྟ་བི་བྷཾ་ག་ཀཱ་རི་ཀཱ། བོད་སྐད་དུ། དབུས་དང་མཐའ་རྣམ་པར་འབྱེད་པའི་ཚིག་ལེའུར་བྱས་པ།
མཚན་ཉིད་སྒྲིབ་པ་དེ་ཁོ་ན། །གཉེན་པོ་དག་ནི་བསྒོམ་པ་དང་། །དེ་ཡི་གནས་དང་འབྲས་བུ་འཐོབ། །ཐེག་པ་བླ་ན་མེད་པའོ། །
བསྟན་བཅོས་དབུས་དང་མཐའ་རྣམ་པར་འབྱེད་པ་ཞེས་བྱ་བའི་ཚིག་ལེའུར་བྱས་པ་འཕགས་པ་བྱམས་པས་མཛད་པ་རྫོགས་སོ།། །།
རྒྱ་གར་གྱི་མཁན་པོ་ཛི་ན་མི་ཏྲ་དང་། ཤཱི་ལེན་དྲ་བོདྷི་དང་། ཞུ་ཆེན་གྱི་ལོ་ཙྪ་བ་བན་དྷེ་ཡེ་ཤེས་སྡེས་བསྒྱུར་ཅིང་ཞུས་ཏེ་གཏན་ལ་ཕབ་པའོ།། །།
ལྷ་ས་གཉིས་དང་། མཐའ་འདུལ་ཡང་འདུལ་གྱི་གཙུག་ལག་ཕན་པ་དང་བདེ་བ་འབྱུང་བའི་ཕྱིར། གཏེར་སྦས་པ་དང་བོད་འབངས་ཐམས་ཅད་ཆོས་ལ་བཀོད་པར་མཛད་པའི་སྐོར།
བསྐལ་བ་ཇི་ལྟར་ཆགས་པ་ནས། རྒྱ་གར་གྱི་ཆོས་རྒྱལ་རིམ་པ་བྱོན་པ་དང་། སྟོན་པ་ཤཱཀྱ་ཐུབ་པ་འཇིག་རྟེན་དུ་བྱོན་ནས་དམ་པའི་ཆོས་དར་བའི་སྐོར།
རྒྱལ་པོ་ཡབ་ཡུམ་གྱི་མཛད་པ་ཡོངས་སུ་རྫོགས་ཏེ། རང་བྱོན་བཅུ་གཅིག་ཞལ་གྱི་ཐུགས་ཀར་ཐིམ་པའི་སྐོར།
རྒྱ་ཧོར་གྱི་ཡུལ་དུ་དམ་པའི་ཆོས་དར་བ་དང་། རྒྱལ་པོའི་རྣམ་གྲངས་ཇི་ལྟར་བྱོན་པ་བསྟན་པའི་སྐོར།
བློན་པོ་ཐོན་མིས་རྒྱ་གར་ནས་ཡི་གེ་བསྒྱུར་བ་ལས། རྒྱལ་པོས་དགེ་བ་བཅུའི་ཁྲིམས་བཅས་པའི་སྐོར།
འཕགས་པ་སྤྱན་རས་གཟིགས་ཀྱི་སྐུ་ལ་འོད་ཟེར་བཞི་འཕྲོས་པ་ལས། ཆོས་རྒྱལ་འཁྲུངས་པའི་སྐོར།
མཐའ་འདུལ་ཡང་འདུལ་གྱི་ལྷ་ཁང་དང་། འཕྲུལ་སྣང་ར་མོ་ཆེ་རྣམས་ལེགས་པར་བཞེངས་པའི་སྐོར།
སློབ་དཔོན་ཞི་བ་འཚོ་བ དག་དང་གཞན་གྱི་གྲུབ་པའི་མཐའ་རྒྱ་མཚོའི་ཕ་རོལ་ཏུ་སོན་པ་འཕགས་པ་ངག་གི་དབང་ཕྱུག་གི་ཞབས་ཀྱི་པདྨ་རྙོག་པ་མེད་པའི་ཟེའུ་འབྲུ་སྤྱི་བོས་ལེན་པས་མཛད་པ་རྫོགས་སོ།། །།རྒྱ་གར་གྱི་མཁན་པོ་སུ་རེན་དྲ་བོ་དྷི་དང་།
ཞུ་ཆེན་གྱི་ལོ་ཙཱ་བ་བནྡེ་ཡེ་ཤེས་སྡེས་བསྒྱུར་ཅིང་ཞུས་ཏེ་གཏན་ལ་ཕབ་པའོ།། །།
དེ་རྗེས་སྐྱབས་མགོན་༧གོང་མ་རིན་པོ་ཆེ་དང་༧སྐྱབས་རྗེ་བཅོ་བརྒྱད་ཁྲི་རིན་པོ་ཆེ་རྣམ་གཉིས་ཀྱི་བཀའ་སློབ་དགོངས་དོན་བཞིན། བལ་ཡུལ་བྱམས་ཆེན་ལྷ་ཁང་དུ་བཞུགས་ནས་གཙོ་བོ་མཐོང་བ་རྒྱུད་པའི་ཕྱག་ལེན་དང་། ཞོར་དུ་ཐ་སྙད་རིག་གནས་དང་སྐད་རིགས་སོགས་ལ་སློབ་གཉེར་ལེགས་པར་བསྐྱངས་པས། གཞི་རིམ་གྱི་རིག་གནས་མཐར་ཕྱིན་ཞིང་། བལ་པོའི་སྐད་དང་ རྒྱ་གར་སྐད། དབྱིན་ཇིའི་སྐད། བོད་ཀྱི་སྐད་ཡིག་བཅས་ལ་ཐུགས་བྱང་ཆུབ་པ་མ་ཟད། རྒྱ་ཡི་སྐད་ཡིག་ལའང་སྦྱངས་པ་མཛད།
༧སྐྱབས་རྗེ་ཞབས་དྲུང་རིན་པོ་ཆེ་ངག་དབང་མཁྱེན་རབ་སྐལ་བཟང་འཕྲིན་ལས་ལྷུན་གྲུབ་མཆོག་ནི། སྤྱི་ལོ་༡༩༨༩ ཟླ་བ་༡༠ ཚེས་༢༤ ཉིན་རྒྱ་གར་འབྲས་མོ་ལྗོངས་སུ་ངོ་མཚར་བའི་དགེ་མཚན་དང་བཅས་ཏེ་སྐུ་འཁྲུངས།
གཉིས་པ་ལོངས་སྐུའི་དབྱེ་བ་ལ། འབྱུང་ཆེན་ངོ་བོའི་སྐུ། གནས་པ་ཁྱབ་ཚུལ་གྱི་སྐུ། སྣང་བ་ལམ་གྱི་སྐུ། གདུལ་བྱ་སྣང་ཚུལ་གྱི་སྐུའོ། །དང་པོ་ཆོས་སྐུའི་འཆར་གཞི་ལས་རང་ཤར་ཏེ་འོད་གསལ་ལྔ་ལྡན་གྱི་སྐུར་རྫོགས་པ་ནི། གཞི་སྣང་འབྱུང་བ་ཆེན་པོའི་རང་བཞིན་གསལ་བ། དྲོ་བ། བསིལ་བ། ཡངས་པ། ཁྱབ་པའི་བདག་ཉིད་ཅན་ནོ། །གཉིས་པ་ནི།
སངས་རྒྱས་དང་སེམས་ཅན་ཐམས་ཅད་ལ་འོད་དང་འོད་ཁྱིམ་གྱིས་ཁྱབ་པའི་ཆ་མངོན་དུ་གྱུར་པའོ། །གསུམ་པ་ནི། གཞི་སྣང་ཆོས་ཉིད་གྱི་ལོངས་སྐུ། སེམས་ཅན་ལ་བར་དོའི་སྐབས་སུ་སྣང་བ་དེ་སྐབས་འདིར་གདུལ་བྱ་འདྲེན་པའི་ལམ་དུ་ཆོས་སྐུའི་ནང་དབྱིངས་ལས་རང་ཤར་ཏེ།འོད་དང་ཁ་དོག་གི་ཀློང་ན་གཙོ་འཁོར་སོ་སོའི་ཚོམ་བུ་དང་སྐུ་དང་ཡེ་ཤེས་ཡབ་ཡུམ་སྐུ་མདོག་ཕྱག་མཚན་ལ་སོགས་གསལ་བའོ། །
གསུམ་པ་ནི། སྤྲུལ་སྐུའི་དབྱེ་བ་ལ། ཐུན་མོང་དང་ཐུན་མོང་མ་ཡིན་པ་གཉིས་ལས། དང་པོ་ལྟར་ན་བཟོའི་སྤྲུལ་སྐུ་ནི། རིས་སུ་བྲིས་པ་ལུགས་སུ་བླུག་པ་ལ་སོགས་པའོ། །སྐྱེ་སྤྲུལ་ནི་སངས་རྒྱས་རྟ་དང་གླང་པོ་ཆེ་ལ་སོགས་པར་སྤྲུལ་བའོ། །
མཆོག་གི་སྤྲུལ་པ་ནི་མཛད་པ་བཅུ་གཉིས་སྟོན་པའོ། །གཉིས་པ་ནི་ཐུན་མིན་ཐེག་པ་འདིར། མ་དག་པའི་སྤྲུལ་སྐུ་ནི་རྔོན་པ་དང་སྨད་འཚོང་སོགས་སུ་སྤྲུལ་ནས་དོན་མཛད་པའོ། །འགྲོ་འདུལ་སྤྲུལ་སྐུ་ནི་གདུལ་བྱའི་སྣང་ངོར་སྤྲུལ་པ་ཐུབ་པ་དྲུག་ལ་སོགས་པའོ། །
ལོངས་སྐུའི་དགོངས་པ་ནི། སྟོན་འཁོར་སྣ་ཚོགས་པ་ཡེ་ཤེས་གཅིག་ལས་མི་གཉིས་པ་མེད་པར་རང་བཞིན་དབྱིངས་སུ་གསལ་སྟོང་དབྱེར་མེད་པར་བཞུགས་པའི་འཁོར་འདས་གཉིས་མེད་དུ་གསལ་བའོ། །སྤྲུལ་སྐུའི་དགོངས་པ་ནི། དྲི་མ་མེད་པའི་ཏིང་ངེ་འཛིན།སེང་གེ་རྣམ་པར་བསྒྱང་བའི་ཏིང་ངེ་འཛིན།དཔའ་བར་འགྲོ་བའི་ཏིང་ངེ་འཛིན་སོགས་ཀྱི་སྒྲས་ཡིད་བཞིན་རང་བཞིན་ནོར་བུའི་ཏོག་གི་ཏིང་ངེ་འཛིན་རྣམས་སོ། །ཆོས་ལོངས་སྤྲུལ་གསུམ་གྱི་དགོངས་པ་བསམ་གྱི་མི་ཁྱབ་པ་དེ་དག་ཐམས་ཅད་ཀུན་བཟང་རྡོ་རྗེ་འཆང་གཅིག་གིས་ཡོན་ཏན་རྫོགས་པའི་མཛད་པའོ། །
ཨོཾ་ཧཱུཾ་ཏྲཾ་ཧྲཱིཿཨཱཿརིགས་ལྔའི་ས་བོན་རཾ་མེ།ཧཱུཾ་མཚམས་བཅད་པ། བྷྲཱུཾ་ཆོས་ཀྱི་དབྱིངས། དྷི་རཾ་བརྟན་པ། བཛྲ་རྡོ་རྗེ། ཙཀྲ་འཁོར་ལོ། རཀྵ་བསྲུང་བ། ྃཧཱུ་ཐུགས་བསྐུལ་ནས་མཛོད་ཅེས་པ། ཕཊ་བགེགས་འཇོམས་པའོ། །དོན་ལ་རིགས་ལྔའི་ཕྱག་མཚན་རྡོ་རྗེ་འཁོར་ལོ་མེ་དཔུང་གིས་ཆོས་ཀྱིས་དབྱིངས་སུ་བརྟན་པར་བསྲུང་ལ་བགེགས་འཇོམས་པར་མཛོད་ཞེས་
པའོ། །འདིར་རྡོར་སེམས་ཐུགས་ཀར་ཕྱག་རྡོར་བསྒོམས་པ་གཞུང་ལྟར་རྗེ་ཆགས་མེད་ཀྱི་བཞེད་དོ། །སྦྱོང་བྱེད་བགེགས་བསྐྲད་པ་དང་མཚམས་བཅད་པས། སྦྱང་བྱ་གནས་སྐབས་ཀྱི་འབྲས་བུ་ཆོས་བསྒྲུབ་པའི་བར་ཆད་ཞི་བ་དང་།སྦྱང་འབྲས་མཐར་ཐུག་གི་འབྲས་བུ་བདུད་བཞི་རྩད་ནས་བཅོམ་པའི་དགོས་པ་ཡོད་དོ། །
བཞི་བ་ཡན་ལག་བཅུ་པ་ནི། རྒྱས་པའི་དབང་དུ་བྱས་པ་ཡིན་ལ། དེ་དག་ཡན་ལག་བདུན་དུ་བསྡུ་ཚུལ་ནི། སྐྱབས་འགྲོ་ཕྱག་འཚལ་དང་།སྤྱན་འདྲེན་སྤྱི་ཁྱབ་དང་ཁྱད་པར་སྡིག་པ་བཤགས་པའི་རྟེན་གྱི་སྟོབས།བཞུགས་གསོལ་མྱ་ངན་ལས་མི་འདའ་བའི་ཡན་ལག་གི་ཁུངས་སུ་འདུས་པའོ།།སྐྱབས་འགྲོའི་དམིགས་པ་གཏེར་སྟོན་དང་བཀའ་བབ་ཀྱི་ཕྱག་བཞེས་ལྟར། མདུན་གྱི་ནམ་མཁར་པད་ཟླའི་གདན་ལ་བླ་མ་ཀུན་བཟང་ཡབ་ཡུམ་གཉིས་སུ་མེད་པ་ལ་བརྒྱུད་པའི་བླ་མ་རྣམས་ཀྱིས་བསྐོར་བ། མདུན་དུ་ཡི་དམ་རྣམ་པར་སྣང་མཛད་ལ་ཞི་ཁྲོ་རབ་འབྱམས་ཀྱིས་བསྐོར་བ། གཡས་སུ་ཤཱཀྱ་ཐུབ་པ་ལ་
རིགས་ལྔ་ཡབ་ཡུམ་གྱི་ས་བོན།ཨཱཿཧཱུཾ་དང་གོང་གི་ཨོཾ་རྣམས་སྐུ་གསུང་ཐུགས་ཀྱི་བྱིན་གྱིས་བརླབ་པའོ། །ཧཱུཾ་བྱིན་གྱིས་བརླབས་པའི་ཡི་གེས་དྲངས་ནས། དམིགས་བསམ
སོགས་སྤྱི་དང་བྱེ་བྲག་བདུད་རྩི་བརླབས་པར་བྱའོ། །རཀྟ་དམར་གྱི་དུང་ཆེན་ཡངས་པའི་ནང་དུ་ཁམས་གསུམ་དུ་ཞེན་པའི་རྟོག་ཚོགས་ཐམས་ཅད་བསྡུས་ཤིང་སྟོང་གསལ་དུ་སྦྱང་ནས་འགགས་མེད་ཡེ་ཤེས་ཀྱི་རོལ་བར་རྒྱུ་དུག་གསུམ་དང་རྐྱེན་ཁམས་གསུམ་གྱི་ཉོན་མོངས་རྣམ་པར་དག་པའི་རྦ་ཀློང་ཁྲག་གི་རྒྱ་མཚོར་གྱུར་བར་བསམ་ལ།ཧཱུཾ་འདོད་ཆགས་ཞེ་སྡངསོགས་བརྗོད། ཨོཾ་ཨཱཿཧཱུཾ་གོང་ལྟར།མ་ཧ་རཀྟ་ཁྲག་ཆེན་པོའམ་ཆགས་པ་ཆེན་པོ།ཛྭ་ལ་འབར་བ།མཎྜལ་དཀྱིལ་འཁོར།ཧཱུཾ་ཧྲཱི་ཋ་གང་ལྟར་རོ། །
གཏོར་སྣོད་བྷནྡྷ་འབར་བར་གཏོར་རྫས་གཏི་མུག་གི་ངོ་བོ་མི་ཤ། ཞེ་སྡང་བ་ལང་། ང་རྒྱལ་ཁྱི། འདོད་ཆགས་རྟ། ཕྲག་དོག་གི་ངོ་བོ་གླང་པོ་ཆེའི་ཤ་སྟེ། ཤ་ལྔ་རྣམ་པར་དག་པ་ཡེ་ཤེས་ལྔའི་རང་བཞིན་འདོད་ཡོན་གྱི་ཕུང་པོར་བསམ་ལ། ཨོཾ་ཨཱཿཧཱུཾ་གོང་ལྟར།མ་ཧཱ་བྷ་ལི་ཾཏ་ཆེན་པོ།ཏེ་ཛྭ་བྷ་ལི་ཾཏ་གཟི་བརྗིད་ཀྱི་གཏོར་མ།བྷ་ལ་བྷ་ཏེ་སྟོབས་ཀྱི་ཞལ་ཟས།གུ་ཧྱ་ས་མ་ཡཱ་གསང་བའི་དམ་ཚིག།ཧཱུཾ་ཧྲཱིཿཋ་གོང་ལྟར་རོ། །
དང་པོ་དེ་བཞིན་ཉིད་ཀྱི་ཏིང་ངེ་འཛིན་ནི།རྣམ་པར་རྟོག་གསུམ་བྲལ་བསོགས་ཞེས་པ།གཅེར་མཐོང་རང་གྲོལ་ལས༔འདས་པའི་རྟོག་པ་རྗེས་མེད་ཡལ་བའི་རྟིང༔མ་འོངས་རྟོགས་པ་མ་སྐྱེས་སོ་མ་ལ༔ད་ལྟ་བཟོ་མེད་རང་ལུགས་གནས་པའི་དུས༔ཐ་མལ་རང་ཁའི་དུས་ཀྱི་ཤེས་པ་ལ༔ཞེས་གསུངས་པ་
ལྟར་འདས་མ་འོངས་ད་ལྟ་དུས་གསུམ་གྱི་རྟོག་པ་གསུམ་དང་བྲལ་བའི་སེམས་ཉིད་ངོ་བོས་མ་གྲུབ་ཅིང་གདོད་མ་ནས་མ་བཅོས་པའི་སྟོང་ཉིད་དམིགས་མེད་འཛིན་བྲལ་རིག་པའི་ཡེ་ཤེས་གཞིའི་ཆོས་སྐུ་དེ་བཞིན་ཉིད་ཀྱི་ངང་ལ་མཉམ་པར་བཞག་པའོ། །
མ་ཧཱ་ཤུ་ཛྙ་ཏ་ཛྙ་ན་སྟོང་པ་ཆེན་པོའི་ཡེ་ཤེས།ས་མ་ཏི་ཨཱཿསྐྱེ་བ་མེད་པའི་དམ་ཚིག་གོ།
དེ་བསྒོམས་པས་ཡེ་ནས་མ་རིག་འཁྲུལ་ཉོན་གྱིས་འཁོར་བར་འཁྱམས་པའི་གཉེན་པོ་སྟོང་གསལ་འཛིན་མེད་བསྒོམ་པའི་འབྲས་བུ་ལམ་དུ་བྱེད་པའི་ཆོས་སྐུ་ལས་གཟུགས་སྐུ་འབྱུང་བའི་དགོས་པ་ཡོད་དོ། །འདིས་སྦྱང་བྱ་ཉེར་ཐོབ་ཀྱི་ཕྲ་བ་ཐིམ་པས་ངོ་མ་ཤེས་ན་ལྡོག་པ་ཅན་གྱི་འོད་གསལ་དར་གཅིག་འོང་བ་དེ་ཡིན་ལ། སྦྱོང་བྱེད་དེ་བཞིན་ཉིད་ཏིང་བསྒོམ་པས་སྦྱང་འབྲས་སྤྲོས་བྲལ་གྱི་ཡེ་ཤེས་ཆོས་ཀྱི་སྐུ་ཐོབ་པའོ། །
གཉིས་པ་ཀུན་སྣང་ནི། རྟོག་བྲལ་དེ་བཞིན་ཉིད་མ་རྟོགས་པའི་འགྲོ་ལ་སྒྱུ་མ་ལྟ་བུའི་སྙིང་རྗེ་བསྒོམ་པའོ། །བཛྲ་མ་ཧཱ་ཀ་རུ་ཎི་ཀ་ཐུགས་རྗེ་ཆེན་པོའི་རྡོ་རྗེ།ས་མ་ཏི་ཨཱཿསྐྱེ་བ་མེད་པའི་དམ་ཚིག་གོ།དེས་ནི་དེ་བཞིན་ཉིད་སྤྲོས་བྲལ་སྟོང་པ་ཉིད་དང་། རྒྱུ་ཏིང་མཚན་བཅས་ཡིག་འབྲུར་སྣང་བ་གཉིས་སྙིང་རྗེས་མཚམས་སྦྱར་ནས།སྟོང་ཉིད་སྙིང་རྗེའི་ཆོ་འཕྲུལ་གྱི་ཡི་གེ་འབྱུང་བའི་དགོས་པ་ཡོད་དོ། །སྦྱང་བྱ་བར་དོའི་ལུས་དབང་པོ་ཀུན་ཚང་རྨི་ལམ་གྱི་སྣང་བ་ལྟར་འཆར་བ་ཡིན་ལ།སྦྱོང་བྱེད་ཀུན་སྣང་གི་ཏིང་ངེ་འཛིན་གྱིས་སྦྱངས་འབྲས་སངས་རྒྱས་ཀྱི་ལོངས་སྐུ་མཚན་དཔེའི་སྤྲོས་པ་དེ་ཐོབ་པའོ། །
ནག་རལ་གྲི་ཅན་མི་ཞོན་ཆུང་མར་བཅས། མཚོར་ཀླུ་ཧུ་ལུ་མུ་ཁ་སྨུག་པོ། སྤྲིན་བྷ་ན་སེར་ཁྲ། བི་མ་མི་ཏྲ་ཚེ་བུམ། ཚོགས་བདག་གི་རོ། ནུབ་བྱང་ཧེ་ཆེན་བརྡལ་བར། མཆོད་རྟེན་དགེ་ལྡན་མ་ཧཱ་བྷ། རུ་ཏྲའི་རྐང་གཡོན། སྨེ་ཤ་མཐིང་ནག་བྱིས་རོའི་སྙིང་ཟ་བ། ཤིང་ཏསྟ་མཐིང་ནག།ཞིང་སྐྱོང་ལྟོ་འཕྱང་ཤ་བའི་མགོ། ཕྱོགས་སྐྱོང་རླུང་ལྷ་དུད་ཁ་དཀར་མདངས་ཅན་བ་དན་ཤ་ཞོན་ཆུང་མར་བཅས། མཚོར་རིགས་ལྡན་ལྗང་གུ། སྤྲིན་ཆར་འབེབས་སེར་པོ། རམ་བུ་གུ་ཧྱ་ལྕགས་ཀྱུ་ཞགས་པ། བྷྲིང་གིའི་རོ། བྱང་ཤར་འཇིག་རྟེན་བརྩེགས་པར། མཆོད་རྟེན་ཤིང་ཀུན། རུ་ཏྲའི་རྐང་གཡས།
ནང་གི་ཤར་ནས་ཕྱོགས་བཞིར་དཀར་སེར་དམར་ལྗང་དྭངས་ཤིང་སྒྲིབ་པ་མེད་པའི་རང་བཞིན་ཅན་ནོ། །ཞིབ་པར་བློས་བསླངས་ལག་ཁྲིད་ཞིག་གལ་ཆེ་བས་དེ་ཙམ་མོ། །
སྦྱང་བྱ་སེམས་ཅན་གྱི་ལོངས་སྤྱོད་པའི་ཡུལ་དང་ཁང་ཁྱིམ་ལ་སོགས་པའི་ཞེན་རྟོག་སྦྱོང། སྦྱོང་བྱེད་གཞལ་ཡས་ཁང་བསྒོམས་པས། སྦྱངས་འབྲས་ཆོས་ཀྱི་དབྱིངས་ཀྱི་ཡེ་ཤེས་ཀྱི་བརྟེན་གནས་གཞས་ཡས་ཁང་ཡུམ་ལྔའི་མཁའ་རྣམ་པར་དག་པ་རྣམ་སྣང་གི་ངོ་བོར་རྟོགས་པའོ། །
ལས་བྱང་ཆེ་བའི་ཡིག་ཆུང་ལ་ཀུན་བཟང་ཡབ་ཡུམ་གྱི་ཐུགས་ཀར་རྣམ་སྣང་བསྐྱེད་གསུངས་པ་བདག་བསྐྱེད་ཀྱི་ཐུགས་ཀའི་ཐད་ཀྱི་བར་སྣང་དང་། ཀུན་བཟང་རྣམ་སྣང་གི་སྤྱི་བོར་བཏེགས་པ་མདུན་བསྐྱེད་ལ་དགོངས་པའི་གནད་དོ། །
དེ་ནས་འཁོར་བསྐྱེད་པ་ལ། རང་བཞིན་གཉིས་སུ་མེད་པའི་འཁོར་རིགས་ལྔ་ཡབ་ལྔ་དང་ཡུམ་ལྔ་སྟེ་བཅུ། རིགས་ཁྱད་པར་ཅན་གྱི་འཁོར་རྒྱལ་སྲས་སེམས་དཔའ་དང་སེེམས་མ།
བྱམས་པ། ལ་སྱེ། པུཥྤེ། ལྷའི་ཐུབ་པ། རྣམ་རྒྱལ་ཡབ་ཡུམ་དགུ་དཀར་པོ། རིན་འབྱུང་།ནམ་སྙིང་། དྷུཔྤེ་མ། མིའི་ཐུབ་པ།གཤིན་རྗེ་ཡབ་ཡུམ་དྲུག་སེར་པོ། སྣང་མཐའ། མར་མེ་མ། ཡི་དྭགས་ཐུབ་པ། རྟ་མགྲིན་ཡབ་ཡུམ་ལྔ་དམར་པོ། དོན་གྲུབ། སྒྲིབ་སེལ།ཕྱག་རྡོར། གྷནྡྷེ། ནིརྟི། ལྷ་མིན་ཐུབ་པ། བདུད་རྩི་འཁྱིལ་བ་ཡབ་ཡུམ་བརྒྱད་ལྗང་ཀུའོ། །དམྱལ་བའི་ཐུབ་པ་ནག་པོའོ། །གཉིས་པ་རིགས་གཉིས་འདྲེས་ཀྱི་ཁ་དོག་ནི། དབྱིངས་ཕྱུག་དཀར་དམར། སྤྱན་མ་མཐིང་སྐྱ། མ་ཀི་སེར་སྐྱ། ཀུན་བཟང་དམར་སེར། མ་ལེ་སེར་སྐྱ། གོས་དཀར་དམར་སྐྱ། སྤྱན་གཟིགས་དཀར་དམར། འཇམ་དཔལ་དམར་སེར། གྷིརྟི་དམར་སྐྱ། སྒྲོལ་མ་ལྗང་སྐྱ་དང་བཅུའོ། །
དེ་ནས་ཐུབ་དྲུག་བསྒོམ་པ་ནི། བདག་བསྐྱེད་ལུས་དཀྱིལ་ལྟར་དང་། མདུན་བསྐྱེད་དུ་ཤར་སྟོད་དང་། ནུབ་སྨད་དུ་ལྷ་དང་དམྱལ་བའི་ཐུབ་པ། ཤར་ལྷོར་ཐག་བཟང་། ལྷོ་ནུབ་ཤཀ་ཐུབ། ནུབ་བྱང་སེངྒེ། བྱང་ཤར་ཁ་འབར་རྣམས་བསྒོམ་མོ། །ཕྱག་མཚན་ཀྱང་ང་རྒྱལ་འཇོམས་ཕྱིར་ལྷའི་ཐུབ་པ་པི་ཝཾ། ཕྲག་དོག་འཇོམས་ཕྱིར་ལྷ་མིན་ཐུབ་པ་གོ་མཚོན། འདོད་ཆགས་འཇོམས་ཕྱིར་མིའི་ཐུབ་པ་བསེག་པར། གཏི་མུག་སེལ་ཕྱིར་བྱོལ་སོང་གི་ཐུབ་པ་པུསྟི།སེར་སྣ་འཇོམས་ཕྱིར་ཡི་དྭགས་ཀྱི་ཐུབ་པ་སྒྲོམ་བུ།ཞེ་སྡང་འཇོམས་ཕྱིར་དམྱལ་བའི་ཐུབ་པ་མེ་ཆུ་བསྣམས་པ་ཚངས་པར་སྤྱོད་པའི་ཆ་ལུགས་ཅན་ནོ། །
ཟབ་ཆོས་ཞི་ཁྲོ་དགོངས་པ་རང་གྲོལ་གྱི་དཀའ་གནས་མེ་ཏོག་བ་ཀུ་ལ་འབྱེད་པའི་རྣམ་ངེས་མཛེས་མའི་འགྲམ་ཆང་ཞེས་བྱ་བ་བཞུགས་སོ།།
དང སྤྱིར་ན་བཅས་ཁྲིམས་ནི་སྡོམ་ལྡན་གྱི་བསླབ་བྱའི་འདུལ་ཁྲིམས་ཏེ་སངས་རྒྱས་ཀྱིས་ཉེས་སྤྱོད་རྣམས་སྡོམ་པའི་ཆད་དུ་བཅས་པའི་ཁྲིམས་ཤིག་གི་དོན་དུ་འདུས་པས། ཁྲིམས་བཅའ་མཁན་དེ་དང་ཁྲིམས་འཁུར་མཁན་དེ་གཉིས། ཁྲིམས་དེའི་མདུན་ནས་འདྲ་མཉམ་མིན། གཅིག་ནི་མངོན་རྟོགས་རྫོགས་པའི་སངས་རྒྱས་དང་། ཅིག་ཤོས་ནི་མངོན་རྟོགས་རྫོགས་པའི་གོ་འཕང་ཐོབ་ཆེད་སྡོམ་ལྡན་བསླབ་བྱ་འཁུར་པའི་དགེ་སློང་ཡིན་པས་རེད། དེས་ན། འུ་ཅག་གིས་རོ་མན་གོང་མ་ཚུགས་ཏེ། འགོ་རྟིང་མ་ལོག་དབར་གྱི་རོ་མན་གྱི་ཁྲིམས་དང་།
ྃ༔ ཟབ་ཆོས་ཞི་ཁྲོ་དགོངས་པ་རང་གྲོལ་ལས། གསང་སྔགས་རྡོ་རྗེ་ཐེག་པའི་ཆོས་སྤྱོད་ཐུན་བཞིའི་རྣལ་འབྱོར་སེམས་ཉིད་རང་གྲོལ་བཞུགས་སོ། །
ྃ༔ ཟབ་ཆོས་ཞི་ཁྲོ་དགོངས་པ་རང་གྲོལ་ལས༔ རིག་པ་ངོ་སྤྲོད་ཅེར་མཐོང་རང་གྲོལ་ཞེས་བྱ་བ་བཞུགས་སོ༔
རིག་པ་རང་གསལ་སྐུ་གསུམ་ལྷ་ལ་འདུད༔ ཟབ་ཆོས་ཞི་ཁྲོ་དགོངས་པ་རང་གྲོལ་ལས༔ རིག་པ་ངོ་སྤྲོད་ཅེར་མཐོང་རང་གྲོལ་བསྟན༔ འདི་ལྟར་རང་གི་རིག་པ་ངོ་སྤྲོད་གྱིས༔ ལེགས་པར་དགོངས་ཤིག་སྐལ་ལྡན་རིགས་ཀྱི་བུ༔ ས་མ་ཡ༔ རྒྱ་རྒྱ་རྒྱ༔
གཏེར་སྟོན་གྲུབ་ཐོབ་ཀརྨ་གླིང་པས་སྒམ་པོ་གདར་གྱི་རི་ལྷ་བྲན་གར་བྱེད་པ་འདྲ་བ་ནས་གདན་དྲངས་པའོ༔
པྲ་མོ་ནི་འདེབས་མཁན་གྱིས་མེ་ལོང་དང་མཐེ་བོང་སོགས་ཀྱི་ངོས་ལ་བལྟས་ནས་ལེགས་ཉེས་ཀྱི་ལྟས་རྣམས་བཤད་པར་གྲགས་ལ། པྲ་ཞེས་པར་མིག་འཕྲུལ་ལམ་སྒྱུ་མའི་དོན་ཡང་ཡོད་པ་རེད། ད་དུང་སྒྲུང་བའི་ནང་པྲ་སྒྲུང་བཤད་མཁན་ཡོད་པ་དེས་མེ་ལོང་དང་ལག་མཐིལ་སོགས་ལ་བལྟས་ནས་སྒྲུང་ཤར་མར་བཤད་ཐུབ་པའི་སྣང་ཚུལ་ལ་བལྟས་ན། གང་ལྟར་དེ་ཉིད་ཤིན་ཏུ་ལྐོག་གྱུར་ཡིན་པའི་རིག་གནས་ཤིག་ལ་འབྲེལ་བ་ཡོད་པ་འདྲའོ།།
པྲ་མོའང་མོ་ཐམས་ཅད་དང་མཚུངས་ལ། དེ་ནི་ལེགས་ཉེས་ཀྱི་གནས་དང་ལྐོག་གྱུར་གྱི་ལས་རྣམས་སྒྲུབ་པར་མཛུབ་སྟོན་གྱི་སྒྲོན་མེ་ལྟ་བུ་ཡིན་པས། འཇིག་རྟེན་གྱི་བྱ་བའི་ལེགས་ཉེས་དང་གསང་བ་མཐའ་དག་མོ་འདི་ལ་བརྒྱུད་དེ་གསལ་བོར་སྟོན་པ་ཡིན། པྲ་ཡི་མོ་འདི་དེང་སང་གཙོ་བོ་རིགས་གསུམ་དུ་དབྱེ་ཡོད་དེ། མེ་ལོང་པྲ་ཕབ་དང་མཐེབ་པྲ། རྩ་པྲ་བཅས་ཡིན།
དྲང་བདེན་དང་འདྲ་མཉམ་ཀྱི་སྲིད་བྱུས་འོག་གནའ་བོའི་མི་རིགས་དེའི་རིག་གཞུང་དང་གོམས་སྲོལ་ལ་བརྩི་བཀུར་བྱེད་དགོས་པའི་གནས་ཚུལ་ཚང་མས་ཤེས་རྟོགས་བྱུང་ཡོད། རིམ་བཞིན་གནའ་བོའི་མི་རིགས་འདི་ལ་ས་ཆའི་བདག་དབང་ཡོད་པར་ངོས་འཛིན་བྱས་པ་དང་། གནའ་བོའི་མི་རིགས་ཀྱིས་མྱང་བའི་དཀའ་སྡུག་གི་ལོ་ཟླར་གདུང་སེམས་མཉམ་སྐྱེད་དང་ཞི་མོལ་གྱི་གྲོས་འགོ་བཏོན་ནས་ཕན་ཚུན་དབར་དུ་ཞི་འཇམ་ཡོང་བ་བྱས་ནས་རང་དབང་མང་གཙོའི་འཚོ་བ་ལོངས་སུ་སྤྱོད་པའི་ལམ་ཁར་གོམ་བགྲོད་བྱས་ཡོད་པ་རེད།
ཡོ་རོབ་པ་རྣམས་ཡུལ་འདིར་མ་སླེབས་སྔོན་དུ་གནའ་བོའི་མི་རིགས་འདི་གཞི་རྒྱ་ཆེ་བའི་ལུང་པ་འདིའི་ནང་ཁེར་རྐྱང་དུ་འཚོ་སྡོད་བྱེད་ཀྱི་ཡོད། སྐབས་དེར་ཚོད་རྩིས་ལྟར་ན་ལུང་པ་འདིའི་ནང་གནའ་བོའི་མི་རིགས་ཀྱི་གྲངས་འབོར་ས་ཡ་གཅིག་ལྷག་ཡོད་ཅིང་། ཕྱི་ལོ་༡༩༩༢་ལོའི་མི་འབོར་ཞིབ་བཤེར་ལྟར་ན་གནའ་བོའི་མི་རིགས་ཀྱི་གྲངས་འབོར་སྟོང་ཕྲག་སུམ་བརྒྱ་ལྔ་བཅུ་ལྷག་མ་གཏོགས་མེད་པ་དང་། སྐབས་དེའི་ཨོ་སི་ཊི་ལི་ཡའི་མི་འབོར་གྱི་བརྒྱ་ཆ་གཉིས་མ་གཏོགས་ཟིན་གྱི་མེད།
ཨོ་སི་ཊི་ལི་ཡའི་སྲིད་གཞུང་གིས་ཨོ་སི་ཀྲི་ལི་ཡར་སྐྱེས་བའི་མི་དང་རྒྱལ་ཁབ་གཞན་ནས་འདིར་གཞིས་ཆགས་པར་ཡོང་མཁན་གཉིས་ཐོབ་ཐང་འདྲ་མཉམ་ཡིན་པའི་སྲིད་བྱུས་འཛིན་གྱི་ཡོད་པ་དང་། སྲིད་བྱུས་འདི་རྒྱུད་ཨོ་སི་ཊི་ལི་ཡ་གཞུང་གིས་གནས་འདིར་ཡོད་པའི་མི་རིགས་སོ་སོས་རང་གི་རིག་གཞུང་འཛིན་སྐྱོང་སྤེལ་གསུམ་བྱེད་པར་རོགས་སྐྱོར་དང་རིག་གཞུང་སྣ་འཛོམས་ཀྱིས་སྤྱི་ཚོགས་ལ་ལེགས་སྐྱེས་འབུལ་ཐུབ་པར་ངོས་འཛིན་བྱེད་ཀྱི་ཡོད་པ་རེད།
ཕྱི་ལོ་༡༩༠༡་ལོར་ཕྱི་མི་གནས་སྤོ་ལ་ཚད་བཀག་གི་བཅའ་ཁྲིམས་གཏན་འབེབས་མ་བྱས་སྔོན་ཞི་བདེ་རྒྱ་མཚོ་དྲག་ཏུ་འཁྲུགས་པའི་རྦ་ཀློང་ལ་གདོང་ལེན་ཕོག་པའི་འགྲུལ་བཞུད་པ་རྣམས་གནས་འདིར་རང་འདོད་ཀྱིས་གཞིས་ཆགས་བྱེད་ཐུབ་ཀྱི་ཡོད། འོན་ཀྱང་། བཅའ་ཁྲིམས་དེའི་ནང་ཡོ་རོབ་པའམ་མི་རིགས་དཀར་པོ་མ་གཏོགས་ཚུད་ཀྱི་མེད་པས་བཅའ་ཁྲིམས་དེ་ལ་ ་ཡང་འབོད་ཀྱི་ཡོད།
ཨོ་སི་ཊི་ལི་ཡ་ནི་དོན་དངོས་ཀྱི་གཞིས་ཆགས་ལུང་པ་ཞིག་ཡིན་ཞིང་། མེས་པོའི་དུས་རབས་ལ་གནའ་བོའི་མི་རིགས་འདིར་གཞིས་ཆགས་ནས་ལོ་རྒྱུས་ཀྱི་རི་མོ་བྲིས་པ་རེད། གནས་འདིར་ཡོང་མཁན་མང་ཆེ་བ་ནི་ནང་མི་སྐྱོང་འདོད་མཁན་སེམས་ཤུགས་ཅན་དང་། གསར་བ་འཚོལ་སྙེག་ལ་རྔམས་པའི་ཉེན་མཆོངས་པ། ཡང་ན་བཀྲེས་ལྟོགས་ཀྱི་དཀའ་སྡུག་དང་དམག་འཁྲུག མུ་གེ་སོགས་ལས་གཡོལ་མཁན་སོགས་ཡིན་པ་རེད།
ཨོ་སི་ཊོ་ལི་ཡའི་ནང་འགྲོ་བ་མི་ཐོག་མ་ནི་ཨེ་སྦོ་རི་འཇི་ནེལ་དང་ཌོ་རི་སོ་ལེན་ཌིའོ་གདོད་མིའི་མི་རིགས་ཡིན་ལ། གནའ་རྫས་རྟོག་ཞིབ་པའི་དཔང་རྟགས་ལྟར་ན་མི་རིགས་འདི་མི་ལོ་སྟོང་ཕྲག་བརྒྱད་ཅུ་དང་བདུན་ཅུའི་སྔོན་དུ་ཡུལ་འདིར་གཞིས་ཆགས་པར་འདོད།
ཕྱི་ལོ་༡༩༦༧་ལོར་རྒྱལ་ཡོངས་རང་བཞིན་གྱི་མང་མོས་འོས་བསྡུ་བྱས་པ་བརྒྱུད་གནའ་བོའི་མི་རིགས་ལ་མི་རིགས་དབྱེ་འབྱེད་ཀྱི་ལྟ་བ་བཟུང་མི་ཆོག་པ་རྒྱལ་ཁབ་ཀྱི་རྩ་ཁྲིམས་ནང་བཞག་པ་དང་། ཁོ་ཚོའི་མི་འབོར་དེ་རྒྱལ་ཡོངས་ཀྱི་མི་འབོར་ནང་བརྩིས་པ་རེད།
ཁོ་ཚོ་གནས་འདིར་གཞིས་ཆགས་པ་ནི་ལུང་པ་གཞན་གྱི་ནང་ཡོ་རོབ་པ་གཞིས་ཆགས་ནས་ཁོ་ཚོས་སྤྱི་ཚོགས་ཡར་རྒྱས་ལ་བཏང་པའི་མཚོ་གླིང་ཆེ་ཤོས་ཏུ་གྱུར་བ་རེད།
1966 ལོར་ཧྲེར་ཧྥུར་གྱི་བརྩམས་ཆོས་པར་དུ་བསྐྲུན། བརྩམས་ཆོས་དེའི་མིང་ལ 《 རྒྱ་བོད་སྐད་རིགས་མཚམས་སྦྱོར 》 ཟེར ། བརྩམས་ཆོས་དེའི་ནང་དུ། ཐའེ་སྐད་ རྒྱ་བོད་སྐད་རྒྱུད་དུ་བཀོད་པ་མ་ཟད། བོད་འབར་སྐད་ཁག་གི་སྐད་རིགས་སོ་སོའི་བར་གྱི་འབྲེལ་བ་དང་རིགས་འབྱེད་གསལ་བོ་བྱས། སྐད་རིགས་རིགས་འབྱེད་མ་ལག་དེར་བལྟས་མ་ཐག་ལུགས་མཐུན་ཡིན་པའི་ཚོར་བ་ཡོད་སྲིད་ནའང་། སྐད་རིགས་འགའ་ཤས་ཀྱི་གདོད་མའི་རྒྱུ་ཆ་ཉུང་བས། རིགས་འབྱེད་དེར་ཡང་གནད་དོན་མི་ཉུང་བ་ཞིག་ཡོད། །
བོད་འབར་སྐད་ཁག་གི་ཁྱབ་རྒྱ་ཆེ་བ་མ་ཟད། སྐད་རིགས་མང་ཞིང་ཕན་ཚུན་བར་ཁྱད་པར་ཆེ་བས། བོད་འབར་སྐད་ཁག་ལ་དུས་ཡུན་ཧ་ཆང་རིང་བའི་ལོ་རྒྱུས་ཡོད་པ་མཚོན། སྐད་ཁག་དེའི་ལོ་རྒྱུས་ཀྱི་དུས་ཡུན་ཕྱོགས་ནས་ཧིན་ཡོ་སྐད་རྒྱུད་དང་གཅིག་མཚུངས་ཀྱི་གོ་གནས་ཡོད་པ་རེད། བོད་འབར་སྐད་ཁག་ཏུ་སྡོམ་པའི་སྐད་རིགས་ཀྱི་གྲངས་ཚད་ཅི་འདྲ་ཡོད་པའི་ཕྱོགས་ནས།ད་ལྟའི་སྐད་རིགས་དབྱེ་འབྱེད་མ་ལག་ཆ་ཚང་མིན་པ་དང་།དེང་རབས་སྐད་རིགས་ཞིབ་དཔྱོད་ཆ་ཚང་མིན་པ་བཅས་ཀྱི་རྐྱེད་གྱིས།གཏན་བཅད་ཀྱི་གྲངས་ཚད་བྱུང་མེད། །
བོད་འབར་ སྐད་ཁག་གི་སྐད་རིགས་མང་ཆེ་བར་ཡི་གེ་མེད་པ་དང། དུས་ཡུན་རིང་པོའི་ཡིག་རྒྱུན་ཡོད་པའི་སྐད་རིགས་ལ་བོད་སྐད་དང་འབར་མའི་སྐད། མི་ཉག་སྐད། རོང སྐད།དབྱིས་སྐད་བཅས་ཡོད། བོད་ཡིག་ནི་དུས་རབས་བདུན་པར་ཧིན་རྡུའི་ལེགས་སྦྱར་ཡི་གེར་བརྟེན་ནས་གསར་བཏོད་མཛད་པ་ཡིན་ལ། རྒྱ་བོད་སྐད་རྒྱུད་ཀྱི་ཆེས་སྔ་ཞིང་ཆེས་ཚགས་དམ་པའི་སྒྲ་སྦྱོར་ཡིག་རིགས་ཡིན། རྒྱ་བོད་སྐད་རྒྱུད་ལ་རྒྱུས་ལོན་གསལ་བོར་བྱེད་པར་ནུས་པ་གལ་ཆེན་ཐོན་ཡོད། །
སྤྱིར་གྲུབ་མཐའ་ཞེས་པ་ནི་ལང་ཀར་གཤེགས་པ་ལས། ང་ཡི་ཆོས་ཚུལ་རྣམ་གཉིས་ཏེ། ། བསྟན་པ་དང་ནི་གྲུབ་མཐའ་འོ། ། བྱིས་པ་རྣམས་ལ་བསྟན་པ་དང་། ། རྣལ་འབྱོར་བ་ལ་གྲུབ་མཐའ་འོ། །
ཞེས་དང་། ཀུན་མཁྱེན་འཇམ་དབྱངས་བཞད་པས། བསྟན་དང་སྟོན་པ་ལྟ་བའི་ཕྱི་ནང་གཉིས། ། ཞེས་གསུངས་པ་ལྟར་བསྟན་པ་དང་། སྟོན་པ། ལྟ་བ་གསུམ་མི་འདྲ་བའི་སྒོ་ནས་ཕྱི་ནང་གི་གྲུབ་མཐའ་སྣ་ཚོགས་པ་ཞིག་མཆིས་ནའང་། དེ་དག་ལས་སྟོན་པ་སྐྱོན་ཀུན་ཟད་ཅིང་ཡོན་ཏན་ཀུན་རྫོགས་པ་དང་། བསྟན་པ་སེམས་ཅན་ལ་འཚེ་བ་མེད་པ་དང་ལྟ་བ་རྟག་གཅིག་རང་དབང་ཅན་གྱི་བདག་གིས་སྟོང་བར་འདོད་པའི་ཁྱད་པར་གསུམ་དང་ལྡན་པ་ནི་ནང་བའི་གྲུབ་མཐའ་སྨྲ་བ་ཡིན་ལ།
དེ་ལ་དབྱེ་ན་རྒྱ་གར་འཕགས་པའི་ཡུལ་དུ་གྲུབ་མཐའ་སྨྲ་བ་བཞི་དང་། བོད་གངས་ཅན་གྱི་ལྗོངས་སུ་གྲུབ་མཐའ་ཆེན་པོ་བཞི་སོགས་རིམ་གྱིས་གྱེས། དེ་དག་ཐམས་ཅད་ལ་རང་རང་གི་མིང་ཐོགས་ཚུལ་ཐུན་མོང་མ་ཡིན་པ་རེ་ཡོད་ཅིང་། འདིར་དེ་རྣམས་ལས་རབ་དང་། ཕུལ་དང་། གཙོ་བོ་དང་། གྱ་ནོམ་པ་ཉིད་དུ་གྱུར་པ་དཔལ་མཉམ་མེད་རི་བོ་དགེ་ལུགས་པ་ཞེས་གསེར་སྦྱངས་བཙོ་མ་ལྟ་བུའི་ལམ་སྲོལ་ཆེན་པོ་འདི་ཉིད་ནི་གདན་སའི་སྒོ་ནས་མིང་བཏགས་པ་ཞིག་སྟེ།
ཇི་སྐད་དུ། མདོ་སྡེ་གདམས་ངག་འབོག་པའི་རྒྱལ་བོ་ལས། མ་འོངས་དུས་ཀྱི་སྙིགས་མ་ལ། ། འབྲི་དང་ལྡན་གྱི་ས་མཚམས་སུ། ། དགའ་ཞེས་བྱ་བའི་དགོན་པ་འདེབས། ། བློ་བཟང་རྒྱལ་བའི་མཚན་ཡང་འབྱུང་། ། ཞེས་པའི་རྐང་བ་དང་བོ་གསུམ་གྱིས་མ་འོངས་སྙིགས་མའི་དུས་སུ་འབྲི་གུང་དང་སྐྱིད་ཤོད་ལྡན་གྱི་ས་མཚམས་སུ་དགེ་ལྡན་པའི་དགོན་པ་འབྱུང་བར་ལུང་བསྟན་པ་དང་། རྐང་བ་བཞི་བས་བློ་བཟང་རྒྱལ་བ་ཞེས་དགོན་པ་འདེབས་པ་བོ་རྗེའི་མཚན་ཟུར་བྱུང་བས་དགེ་ལྡན་པ་ཞེས་གནས་མིང་གིས་གྲུབ་མཐའི་མིང་ལ་ཁྱབ་པར་བསྟན་པ་དང་།
སྤྱིར་ན་ཁ་ཟས་ཟ་ཚོད་རན་པར་བྱེད་རྒྱུ་ནི་མིའི་ངལ་རྩོལ་བྱེད་ཤུགས་དང་ཕོ་བའི་མེ་དྲོད་ཀྱི་ནུས་པ་ཆེ་ཆུང་བཅས་དང་འབྲེལ་བ་ཡོད་པ་མ་ཟད།ཟས་རིགས་འཇུ་བདེ་དང་མི་བདེའི་ཁྱད་པར་ཡང་ཡོད།དེས་ན་རབ་ཡིན་ན་ཁ་ཟས་ཟ་ཚོད་རན་པར་བྱེད་རྒྱུ་ནི་མི་སོ་སོའི་ཕོ་བ་ཆ་བཞི་ལ་བགོས་ཏེ་ཆ་གཅིག་ཟས་དང་ཆ་གཉིས་སྐོམ།ཆ་གཅིག་སྟོང་ཆ་སྟེ་རླུང་འགུལ་སྐྱོད་ཀྱི་གནས་སུ་འཇོག་པ་བཅས་བྱས་ན་ལུས་སྟོབས་རྒྱས་ཤིང་འཕེལ་བ་དང་།ལུས་པོ་ཡང་ཞིང་ཟས་ཀྱི་དང་ག་བདེ་བ།མིག་ལ་སོགས་པའི་དབང་བོ་རྣམས་གསལ་བ།གཅིན་པ་དང་བཙོག་པ་དུས་ཐོག་ཏུ་འབབ་པ་བཅས་འབྱུང་ཐུབ།
དེ་ལྟར་མ་ཡིན་པར་རང་ཉིད་ཀྱི་འདོད་པ་ལྟར་ཁ་ཟས་བཟང་བོ་ཡོད་ན་མང་དུ་ཟ་བ་དང་།ཁ་ཟས་མ་བཟང་ན་མ་ཟོས་པར་ལྟོ་སྟོང་དུ་བསྡད་ཚེ་ཁ་ཟས་ཉུང་དྲགས་པ་དེས་ལུས་ཀྱི་སྟོབས་དང་མདངས་ཤོར་བ་དང་མགོ་ཡུ་འཁོར་བ།རྣ་བ་འུར་བ།སྙིང་སྟོབས་ཉམས་པ་སོགས་རླུང་གི་ནད་མང་པོ་སློང་བ་དང་།ཚད་ལས་བརྒལ་ཏེ་ཁ་ཟས་མང་དྲགས་པ་ཟོས་ན་ཕོ་བའི་མེ་དྲོད་ཀྱིས་འཇུ་མི་ཐུབ་པ་དང་།ཕོ་བར་བེ་སྣབས་འཕེལ་ཏེ་མེ་དྲོད་དང་འཇུ་བྱེད་ཀྱི་ནུས་པ་ཤོར་ནས་ལུས་ཕུང་བདེ་ཐང་ལ་གནོད་པ་འབྱུང་སྲིད།
སྲས་དེ་གཉིས་ཆུང་བྱིས་པའི་དུས་ནས་བཟུང་ཧ་ཅང་གི་སྤུན་གྲོགས་མཛའ་ཞིང་མཐུན་པ་ཞིག་ཡིན་ལ། ནར་སོན་པ་ན་དུས་རྒྱུན་དུ་གཏམ་བརྗོད་དང་ཁྲབ་སྟོན་སོགས་ལ་གཟིགས་ནས་སྡོད། ཉིན་གཅིག་ལོ་ན་གཞོན་པའི་སྲས་སཱ་རིའི་བུ་དང་མོའུ་འགལ་གྱི་བུ་གཉིས་ཀྱིས། མིང་ལ་གི་ར་གཱ་ས་མ་ཇཱ ཟེར་བ་དོན་དངོས་སུ་རི་བོའི་དུས་སྟོན་སྐོར་གྱི་གཏམ་བརྗོད་ཟློས་གར་ཞིག་ལ་གཟིགས་བཞིན་པའི་སྐབས། ཁོང་གཉིས་ཀྱིས་གཏམ་བརྗོད་དང་ཁྲབ་སྟོན་ལ་བལྟས་པའི་བདེ་བ་ལས་ཀྱང་ཆེས་ལྷག་ཅིང་རྨད་དུ་བྱུང་བའི་བདེ་སྐྱིད་ཅིག་འཚོལ་བའི་ཕྱིར་ཁྱིམ་སྤངས་ཏེ་ཕེབས་རྒྱུའི་གྲོས་ཐག་བཅད།
ད་དུང་ཁོང་གི་སེམས་སུ། དྲང་སྲོང་ཁོང་ནི་ཏན་ཏན་ཁོ་བོས་འཚོལ་བཞིན་པའི་འཆི་བ་མེད་པའི་ཐབས་ལམ་རྙེད་ཡོད་མཁན་ཞིག་གམ། ཡང་ན་འཆི་བ་མེད་པའི་གོ་འཕང་བརྙེས་ཟིན་པའི་སློབ་དཔོན་ཞིག་གི་སློབ་མ་ཡིན་པ་ཐག་གིས་ཆོད། དེས་ན་ངས་ཁོང་གི་སློབ་དཔོན་དེ་སུ་ཞིག་ཡིན་མིན་ཤེས་འདོད་འདུག ཁོང་གི་རྗེས་སུ་འབྲངས་ན་དེའི་གདམས་ངག་གིས་ང་ཡང་དེ་ལྟར་བྱེད་ཐུབ་པར་ངེས། རྒྱུ་མཚན་དེའི་ཕྱིར་ན་ང་ངེས་པར་དུ་ཁོང་གི་རྗེས་སུ་ཕྱིན་ནས་འཆི་བ་མེད་པའི་གདམས་ངག་དེ་རྙེད་ཐུབ་པ་བྱེད་དགོས་དགོངས་སོ། །
ཉིན་གཅིག་ཨུ་པ་ཏི་ས་ཡི་ཆུང་མ་སཱ་རི ལ་སྲས་གཅིག་འཁྲུངས་ཤིང་དེའི་ཉིན་ཏག་ཏག་དེར་ཀོ་ལི་ཏའི་ཆུང་མ་མོ་ག་ལི ལ་ཡང་སྲས་གཅིག་འཁྲུངས། ཨུ་པ་ཏི་ས་ཡི་སྲས་ཀྱི་མཚན་ལ་ཡབ་ཀྱི་ཆ་ནས་ཨུ་པ་ཏི་ས་དང་མ་ཡུམ་སཱ་རི་ལ་འཁྲུངས་པའི་ཆ་ནས་སཱ་རིའི་བུ ཞེས་ཀྱང་བཏགས། ཀོ་ལི་ཏ་ཡི་སྲས་ཀྱི་མཚན་ལ་ཡང་ཡབ་ཀྱི་ཆ་ནས་ཀོ་ལི་ཏ་དང་མ་ཡུམ་མོའུ་འགལ་ལི་ལ་འཁྲུངས་པའི་ཆ་ནས་མོའུ་འགལ་གྱི་བུའམ་ཡང་ན་མོག་གལ་ལ་ན ཞེས་ཀྱང་བཏགས་སོ། །
རྒྱལ་པོའི་ཁབ་ཀྱི་ཉེ་འཁྲིས་སུ་མིང་ལ་ཨུ་པ་ཏི་ས དང་ཀོ་ལི་ཏ ཟེར་བའི་གྲོང་གསེབ་གཉིས་ཡོད་ཅིང་གྲོང་གསེབ་དེའི་འགོ་དཔོན་རྣམ་གཉིས་ཀྱི་མིང་ལ་ཡང་ཨུ་པ་ཏི་ས་དང་ཀོ་ལི་ཏ་ཟེར། ཁྱིམ་ཚང་དེ་གཉིས་ནི་ཧ་ཅང་གི་སེམས་ཐག་ཉེ་བའི་གྲོགས་པོ་བློས་ཐུབ་ཅིག་ཀྱང་ཡིན།
ྃ༔ ཟབ་ཆོས་ཞི་ཁྲོ་དགོངས་པ་རང་གྲོལ་ལས༔ ཆོས་སྤྱོད་བག་ཆགས་རང་གྲོལ་ཞེས་བྱ་བ་བར་དོ་ཐོས་གྲོལ་གྱི་ཆ་ལག་བཞུགས་སོ༔
དཔེ་དེབ་འདི་བཞིན་བོད་ནང་བསྟུད་མར་བྱུང་བཞིན་པའི་བོད་མིའི་རང་ལུས་མེར་བསྲེགས་ལས་འགུལ་ཐད་སྤེལ་བའི་དཔྱད་བརྗོད་འཐུས་ཚང་ཞིག་ཡིན་པར་མ་ཟད། བོད་ཀྱི་མ་འོངས་པ་དང་བོད་ཀྱི་གནད་དོན་ཐག་གཅོད་ཡོང་དགོས་པའི་ཡང་སྙིང་འཚོལ་སྙེག་གི་ཞིབ་འཇུག་ཐུན་མོང་མ་ཡིན་པ་ཞིག་ཏུའང་གྱུར་ཡོད་སྟབས། བོད་ཀྱི་གནད་དོན་དང་བོད་མིའི་རང་ལུས་མེར་བསྲེགས་འགྲེལ་བརྗོད་ཀྱི་མཚོན་རྟགས་གསར་བ་ཞིག་ཏུ་འགྱུར་བའི་རེ་བ་ཆེན་པོ་འདུག
གཅོད་ལུགས་པ་ནི་ཞེ་བྱེད་པའི་ཡ་གྱལ་ཞིག་ཡིན་པས་ཐོག་མར་ཕ་དམ་པ་སངས་རྒྱས་ནས་སྤེལ་བ་ཡིན། གྲུབ་མཐའ་དེ་ཤེར་ཕྱིན་མན་ངག་ལ་བརྟེན་ནས་སྐྱེ་བུ་ཆུང་ངུའི་སྐབས་ཚེ་འདིའི་རྣམ་ཤེས་གཅོད་པ། འབྲིང་གི་སྐབས་འཁོར་བའི་སྡུག་བསྔལ་གཅོད་པ། ཆེན་པོའི་སྐབས་རང་དོན་ཡིད་བྱེད་དང་། བདག་འཛིན་གཉིས་གཅོད་པ་ལ་ཟེར། ཡང་དེར་སྤྱོད་ཅེས་ཀྱང་བྱ་སྟེ། རྒྱལ་བའི་སྲས་ཀྱི་ཉམས་ལེན་ཐབས་ཤེས་ཀྱི་ལམ་ལ་སྤྱོད་པས་ན་དེ་ལྟར་དུ་གྲགས།
རང་བཞིན་རྫོགས་པ་ཆེན་པོའི་ལམ་གྱི་ཆ་ལག་སྡོམ་པ་གསུམ་རྣམ་པར་ངེས་པ་ཞེས་བྱ་བའི་བསྟན་བཅོས་བཞུགས་སོ། །མངའ་རིས་པཎ་ཆེན་༧པདྨ་དབང་གི་རྒྱལ་པོས་མཛད།
དེང་སང་མ་སྦྱངས་མུ་ཅོར་སྨྲ་བ་བརྒྱས། །རང་གི་ཡེ་ཤེས་རྡུལ་ཙམ་མ་རྟོགས་པར། །རང་བཟོའི་ཆོ་གས་རྨོངས་རྣམས་ཚིམ་པའི་དུས། །སྐྱབས་དེ་བསམས་ཀྱིན་སྙིང་ནས་མཆི་མ་བཀུ། །མདོ་སྔགས་ལམ་རྣམས་མུ་མེད་འགྲོ་བའི་ཕྱིར། །ཚང་ལ་མ་ནོར་ལམ་འདི་རྒྱལ་བས་གསུངས། །གངས་ཅན་འདི་ན་དེ་དག་ཕྱོགས་རེར་འཛིན། །གཅིག་ཏུ་སེམས་ཀྱང་སྡོམ་གསུམ་མིང་ཙམ་ལུས། །འདི་ནི་མཁས་གྲུབ་དུ་མའི་ལེགས་བཤད་ལས། །སྒྲིམས་པོའི་བློ་ཡིས་ཕྱོགས་གཅིག་དག་ཏུ་བཀོད། །དེ་ཕྱིར་ནོངས་པའི་དྲི་མ་མེད་སྙམ་རློམ། །དགེ་དེས་ཀུན་བཟང་གོ་འཕང་མྱུར་ཐོབ་ཤོག །
ཅེས་སྡོམ་གསུམ་རྣམ་ངེས་ཚིག་གིས་རིམ་པར་ཕྱེ་བ་འདི་གངས་རིའི་ཕྲེང་བས་བསྐོར་བའི་ཡུལ་ལྗོངས་ལྷོ་ཕྱོགས་ཀྱི་རྒྱུད་དུ་བྱུང་བ་ངེས་པར་འབྱུང་བའི་བསམ་པ་ཅན་མངའ་རིས་ཀྱི་པཎྜི་ཏ་པདྨ་དབང་གི་རྒྱལ་པོས་བཀོད་པ། ཕྱོགས་དུས་ཐམས་ཅད་དུ་རང་བཞིན་རྫོགས་པ་ཆེན་པོའི་བསྟན་པ་ལ་བྱ་བ་བྱེད་ནུས་པར་གྱུར་ཅིག །
ང་རང་ནི་བོད་ཀྱི་སློབ་གསོའི་ལས་གནས་སུ་ཡོད་པའི་ཆེས་སྤྱིར་བཏང་གི་མི་ཞིག་ཡིན་ན་ཡང་།རང་ཉིད་ལ་ཁོམ་སྐབས་ཏོག་ཙམ་རེ་བྱུང་དུས་གླེང་ཚོམས་འདིའི་ནང་ནས་ཕ་མ་དང་དགེ་རྒན་རྣམས་ཀྱིས་གསུངས་པའི་བྱིས་སྐྱོང་སྐོར་གྱི་སློབ་གསོའམ་གསུང་བཤད་རེ་ཟུང་ལ་ནམ་ཀུན་ནུས་ཚོད་ཀྱིས་ཉན་གྱི་ཡོད། བྱིས་སྐྱོང་སྐོར་ནས་ང་རང་གིས་བློ་བསྐྱེད་གསར་བ་ཡང་མང་བོ་རག་བྱུང་།
དེ་རིང་དུས་ཚོད་ཏོག་ཙམ་ཡོད་པའི་སྐབས་དང་བསྟུན་ནས་རང་ཉིད་ཀྱི་ལྟ་ཚུལ་དང་དྲན་ཚུལ་ཉུང་ཙམ་ཞིག་བཤད་རྒྱུ་ཡིན།དང་པོ་དྲན་སྐུལ་བྱེད་འདོད་པ་ནི་གལ་སྲིད་ངའི་སྐད་ཆའི་ནང་དུ་དྲྭ་ཚོམས་འདིའི་ནང་གི་དྲྭ་གྲོགས་རྣམས་ཀྱི་དགོངས་ཚུལ་དང་མི་འཚམས་པ།ཡང་ན་གནས་ལུགས་དང་མི་མཐུན་པ་དེ་འདྲ་ཡོང་བ་ཡིན་ན་ཐད་ཀར་སྐྱོན་བརྗོད་གནང་རོགས།